CELEX: 62010CB0288
Language: hu
Date: 2011-06-30 00:00:00
Title: C-288/10. sz. ügy: A Bíróság (első tanács) 2011. június 30-i végzése (a Rechtbank van Koophandel te Dendermonde (Belgium) előzetes döntéshozatal iránti kérelme) — Wamo BVBA kontra JBC NV, Modemakers Fashion NV (Az eljárási szabályzat 104. cikke 3. §-ának első bekezdése — 2005/29/EK irányelv — Tisztességtelen kereskedelmi gyakorlat — Az árengedményről szóló vagy azt sejtető hirdetéseket tiltó nemzeti szabályozás)

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/9
            
         A Bíróság (első tanács) 2011. június 30-i végzése (a Rechtbank van Koophandel te Dendermonde (Belgium) előzetes döntéshozatal iránti kérelme) — Wamo BVBA kontra JBC NV, Modemakers Fashion NV
   (C-288/10. sz. ügy) (1)
   
   (Az eljárási szabályzat 104. cikke 3. §-ának első bekezdése - 2005/29/EK irányelv - Tisztességtelen kereskedelmi gyakorlat - Az árengedményről szóló vagy azt sejtető hirdetéseket tiltó nemzeti szabályozás)
   2011/C 252/15
   Az eljárás nyelve: holland
   
      A kérdést előterjesztő bíróság
   
   Rechtbank van Koophandel te Dendermonde
   
      Az alapeljárás felei
   
   
      Felperes: Wamo BVBA
   
      Alperes: JBC NV, Modemakers Fashion NV
   
      Tárgy
   
   Előzetes döntéshozatal iránti kérelem — Rechtbank van Koophandel te Dendermonde — A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelv („a tisztességtelen kereskedelmi gyakorlatokról szóló irányelv”) (HL L 149., 22. o.) értelmezése — Bizonyos ágazatokban az árengedményekről szóló és azokat sejtető hirdetéseket az árengedmények idejét megelőző, meghatározott időszakokban tiltó nemzeti szabályozás
   
      Rendelkező rész
   
   A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelvet („a tisztességtelen kereskedelmi gyakorlatokról szóló irányelv”) úgy kell értelmezni, hogy azzal ellentétes az alapügy tárgyát képezőhöz hasonló olyan nemzeti rendelkezés, amely a kiárusítás idejét megelőző időszakra vonatkozóan általános tilalmat ír elő az árengedményről szóló vagy azt sejtető hirdetésekre, amennyiben e rendelkezés a fogyasztók védelmére irányuló célokat követ. A nemzeti bíróságnak kell értékelnie, hogy az alapügyben ez a feltétel teljesül-e.
   
      (1)  HL C 246., 2010.9.11.